作者：吴潜
词牌/韵律：贺新郎

paragraphs: 可意人如玉。
小帘栊、轻匀淡泞，道家装束。
长恨春归无寻处，全在波明黛绿。
看冶叶、倡条浑俗。
比似江梅清有韵，更临风、对月斜依竹。
看不足，咏不足。
曲屏半掩青山簇。
正轻寒、夜来花睡，半敧残烛。
缥缈九霞光里梦，香在衣裳剩馥。
又只恐、铜壶声促。
试问送人归去后，对一奁、花影垂金粟。
肠易断，倩谁续。